Marlene van Niekerk vertel hoe sy gevestigde genre-kategorieë laat wankel met Kaar | NB
Marlene van Niekerk vertel hoe sy gevestigde genre-kategorieë laat wankel met Kaar
by NB Publishers on Apr 23rd, 2014 Tweet
Marlene van Niekerk se eerste poësiebundel in dertig jaar, Kaar, is onlangs met die gesogte Hertzogprys bekroon. Tog meen Van Niekerk dat sy nooit eintlik opgehou dig het nie – sy het dit bloot in haar prosa laat opklink. “Dit staan in prosavorm in die visioene van Bileam in “Die oog van die meester” in my eerste kortverhaalboekie, ook in Treppie se WC-toneel in Triomf, in die kursiefgedeeltes in Agaat, en oral in Memorandum, en in Die sneeuslaper,” het Van Niekerk in ‘n onderhoud met Louis Esterhuizen op Versindaba gesê.
Om gevestigde genre-kategorieë te laat wankel, is deel van haar doel, sê Van Niekerk. En sy verlekker haar daarin dat mededigters, akademici en deskundiges verskil oor watter tipe poësie sy nou eintlik skryf.
Tags: Afrikaans, Digkuns, gedig, Gedigte, Genre, Human & Rousseau, Kaar, Louis Esterhuizen, Marlene van Niekerk, NB, Poesie, Poetry, South Africa, Versindaba
« TT Cloete gesels oor Karnaval en Lent en deel sy gunstelingvers uit dié bundel, “hierdie sigbare gedig”
Carina Truyts Presents Her Cookbook Yum-mo: Fun, Fresh Food for Students and Beginners »